[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DONJI KUKURUZARI**

**POVJERENSTVO ZA PROVEDBU OGLASA**

KLASA : 112-03/25-01/02

URBROJ : 2176/07-04/1-25-3

Donji Kukuruzari, 20. lipnja 2025. godine

**OBAVIJEST I UPUTE KANDIDATIMA**

Na stranicama Hrvatskog zavoda za zapošljavanje i službenoj Internet stranici Općine Donji Kukuruzari, objavljen je Oglas za prijam u službu na radno mjesto „Komunalni radnik“ u Vlastiti pogon – posebnu organizacijsku jedinicu Jedinstvenog upravnog odjela Općine Donji Kukuruzari – 3 izvršitelja/izvršiteljice na određeno puno radno vrijeme, uz obvezni probni rad od dva mjeseca, a radi obavljanja poslova čiji se opseg privremeno povećao, te se daju upute kako slijedi:

Prijave na Oglas podnose se zaključno sa 24. lipnja 2025. godine.

Izrazi koji se koriste u ovom dokumentu, a imaju rodno značenje, koriste se neutralno i odnose se jednako na muški i ženski spol.

**Opis poslova radnog mjesta komunalni radnik:**

* čišćenje, održavanje i uređivanje javnih površina na području općine, a posebno se to odnosi na javne površine oko društvenih domova, sportskih objekata i drugih javnih objekata,
* košnja trave na javnim površinama i grobljima, krčenje raslinja uz nerazvrstane ceste, poljske puteve, odvodne kanale, sportska igrališta i sl.,
* bojanje ograda i metalnih konstrukcija na i oko objekata o kojima skrbi općina,
* uređenje i održavanje dječjih igrališta,
* obavlja i druge komunalne poslove za koje se ukaže potreba, a da namještenik u okviru svojih vještina i znanja to može obaviti,
* obavlja i druge poslove po nalogu upravitelja Vlastitog pogona, odnosno pročelnika.

**Podaci o plaći:**

Plaću radnog mjesta komunalni radnik čini umnožak koeficijenta složenosti poslova radnog mjesta (1,10) i osnovice za obračun plaće (975,60 EUR), uvećan za 0,5 % za svaku navršenu godinu radnog staža.

Umnožak koeficijenta i osnovice plaće predstavlja plaću u bruto 1. iznosu, koji se umanjuje za iznos obveznih doprinosa i poreza.

Plaća radnog mjesta komunalni radnik propisana je Odlukom o utvrđivanju koeficijenata za obračun plaća službenika i namještenika („Službeni vjesnik“, broj 16/24, 97/24 i 37/25) i Odlukom o utvrđenju osnovice za obračun plaće službenika i namještenika u Jedinstvenom upravnom odjelu Općine Donji Kukuruzari („Službeni vjesnik“, broj 12/25).

**Način obavljanja prethodne provjere znanja i sposobnosti kandidata:**

Za kandidate prijavljene na oglas koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na oglas.

Provjera znanja i sposobnosti se sastoji od pisanog testiranja. Test sadrži 10 pitanja. Za svaki točan odgovor kandidatu se dodjeljuje 1 bod.

Maksimalan broj bodova koji kandidati mogu ostvariti na pismenom testiranju je 10 bodova. Smatra se da su kandidati položili provjeru znanja ukoliko su ostvarili najmanje 50% bodova (5 i više bodova), i s takvim kandidatima će Povjerenstvo za provedbu oglasa provesti intervju.

Povjerenstvo za provedbu oglasa kroz razgovor s kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu.

Maksimalan broj bodova koji kandidati mogu ostvariti na intervjuu je 10 bodova.

O rezultatima testiranja i vremenu održavanja intervjua kandidati će biti obaviješteni.

Nakon provedene prethodne provjere znanja i sposobnosti utvrđuje se rang lista kandidata prema ukupnom broju bodova ostvarenih na pisanom testiranju i intervjuu.

**Područje testiranja te pravni i drugi izvori za pripremanje kandidata za testiranje:**

* Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o komunalnom gospodarstvu („Narodne novine“, broj 68/18, 110/18, 32/20 i 145/24).

**Postupak testiranja:**

Na testiranje je potrebno donijeti osobnu iskaznicu ili drugu ispravu na kojoj se nalazi fotografija, sa kojom se dokazuje identitet osobe.

Smatra se da je kandidat koji nije pristupio testiranju povukao prijavu na oglas.

Vrijeme trajanja testiranja – 30 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju kandidata.

Vrijeme održavanja prethodne provjere znanja i sposobnosti kandidata bit će objavljeno na Internet stranicama Općine Donji Kukuruzari, [www.donji-kukuruzari.hr](http://www.donji-kukuruzari.hr), te na oglasnoj ploči Općine Donji Kukuruzari, najkasnije pet dana prije održavanja provjere. Na web-stranici Općine Donji Kukuruzari i na oglasnoj ploči Općine Donji Kukuruzari biti će objavljena imena kandidata koji ispunjavaju formalne uvjete iz oglasa i koji mogu pristupiti prethodnoj provjeri.

Povjerenstvo za provedbu oglasa